b'\n_START_ARTICLE_\nDvigubo denio l\xc4\x97ktuvas\n_START_PARAGRAPH_\nDvigubo denio l\xc4\x97ktuvas turi du denius (auk\xc5\xa1tus) keleiviams ir kroviniams. Antrasis denis gali b\xc5\xabti tik dalinis denis, vir\xc5\xa1uje ar apa\xc4\x8dioje pagrindinio denio. Dauguma toki\xc5\xb3 l\xc4\x97ktuv\xc5\xb3 turi vien\xc4\x85 den\xc4\xaf keleiviams, kit\xc4\x85 kroviniams. Keli laineriai turi abu denius skirtus keleiviams ir dar papildom\xc4\x85 kroviniams._NEWLINE_Pirmasis istorijoje dviej\xc5\xb3 deni\xc5\xb3 l\xc4\x97ktuvas buvo 1953\xc2\xa0m. pagamintas pranc\xc5\xabzi\xc5\xa1kas Breguet Deux-Ponts. Tuo tarpu pirmasis toks reaktyvinis l\xc4\x97ktuvas buvo 1969\xc2\xa0m. pristatytas Boeing 747. Vienas jo denis buvo ma\xc5\xbeesnis u\xc5\xbe kit\xc4\x85. Krovininiai \xc5\xa1io l\xc4\x97ktuvo modeliai turi atidarom\xc4\x85 l\xc4\x97ktuvo nos\xc4\xaf jiems i\xc5\xa1krauti ir pakrauti._NEWLINE_Pirmasis piln\xc5\xb3 dviej\xc5\xb3 deni\xc5\xb3, skirt\xc5\xb3 keleiviams, l\xc4\x97ktuvas buvo Airbus A380. Jis taip pat turi tre\xc4\x8di\xc4\x85 den\xc4\xaf skirt\xc4\x85 tik kroviniams talpinti. \xc5\xa0is l\xc4\x97ktuvas yra did\xc5\xbeiausias keleivinis oro laineris.'